ศธ.เผย เปิดเรียนปกติ 2 วัน ไร้ นร.-ครู ติดโควิด เร่งพิจารณาสอบ O-NET
รมว.ศธ.เผย เปิดเรียน 2 วัน ยังไม่พบรายงานเด็กติดเชื้อไวรัสโควิด-19 เน้นย้ำ การจดบันทึกติดตามตัว นักเรียน-ครู ถือเป็นมาตรการป้องกันที่สำคัญ ส่วน O-NET ศธ.กำลังพิจารณาอย่างเร่งด่วนวันที่ 14 ส.ค. นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ตรวจเยี่ยมการจัดการเรียนการสอน หลังการปลดล็อกให้เด็กนักเรียนมาเรียนในชั้นเรียนแบบ 100% ที่โรงเรียนสตรีวิทยา เขตพระนครภายหลังเสร็จการตรวจเยี่ยมโรงเรียนดังกล่าว นายณัฏฐพล กล่าวว่า หลังจากคณะกรรมการเฉพาะกิจ พิจารณาการผ่อนคลายการบังคับใช้มาตรการป้องกัน และยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) ได้อนุมัติให้โรงเรียนและสถานศึกษา จัดการเรียนการสอนในชั้นเรียน (On Site) ตั้งแต่เมื่อวันที่ 13 สิงหาคม ที่ผ่านมานั้น ในสองวันนี้ยังไม่มีรายงานเกี่ยวกับเด็กที่ได้รับการติดเชื้อแต่อย่างใด เนื่องจากทุกโรงเรียนให้ความร่วมมืออย่างดีแม้โรงเรียนทั่วประเทศ ยังอยู่ในช่วงทดลองเรียนที่โรงเรียนแบบ 100% โดยไม่ต้องสลับวันมาเรียน และยังไม่พบปัญหา แต่ผมก็ยังต้องขอความร่วมมือกับทางโรงเรียน และนักเรียนทั่วประเทศ ให้ยังคงดำเนินการรักษาความปลอดภัยตามมาตรการด้านสาธารณสุข นายณัฏฐพล กล่าวสำหรับการรักษาความปลอดภัยดังกล่าว ประกอบด้วย การสวมหน้ากากอนามัย การจัดตั้งจุดบริการเจลแอลกอฮอล์ และยังได้เพิ่มมาตรการเกี่ยวกับการจดบันทึกของนักเรียนในแต่ละวันเดินทางไปที่ไหนบ้าง ซึ่งถือเป็นเรื่องสำคัญ เพื่อเป็นข้อมูลในการติดตามนักเรียน หากเกิดการแพร่ระบาดของโควิด-19 ในประเทศไทยอีกครั้งทั้งนี้ การจัดการเรียนการสอนในปัจจุบันนี้ สะท้อนการใช้ชีวิตวิถีใหม่ (New Normal) ซึ่งตลอดระยะเวลากว่า 1 เดือน ที่เริ่มเปิดภาคเรียนมา สถานศึกษาได้เตรียมความพร้อมตลอดเวลาหากเกิดการแพร่ระบาดของโควิด-19นายณัฏฐพล กล่าวย้ำว่า การจดบันทึกโดยใช้เวลาประมาณ 5 นาทีต่อวัน จะช่วยควบคุมสถานการณ์ได้ระดับหนึ่ง และต้องขอขอบคุณผู้บริหาร ครู ผู้ปกครอง และนักเรียนทุกคน ที่ให้ความร่วมมือในการปฏิบัติตน ตามมาตรการด้านสาธารณสุขเป็นอย่างดีส่วนการสอบวัดผลระดับชาติ หรือ O-NET ในช่วงการแพร่ระบาดของโควิด-19 นี้ นายณัฏฐพล กล่าวย้ำว่า กระทรวงศึกษาธิการ กำลังพิจารณาความเหมาะสมอย่างเร่งด่วน เนื่องจากนักเรียนในแต่ละพื้นที่ ยังมีความเหลื่อมล้ำในการเข้าถึงความรู้ด้านต่างๆ
รมว.ศธ.เผย เปิดเรียน 2 วัน ยังไม่พบรายงานเด็กติดเชื้อไวรัสโควิด-19 เน้นย้ำ การจดบันทึกติดตามตัว นักเรียน-ครู ถือเป็นมาตรการป้องกันที่สำคัญ ส่วน O-NET ศธ.กำลังพิจารณาอย่างเร่งด่วน 
โควิด-19,ไวรัสโคโรนา,เปิดเรียนปกติ,ไร้ครู-นร.ติดเชื้อโควิด-19,ข่าวทั่วไป